Natālija Antjuha
Natālija Antjuha (krievu: Наталья Николаевна Антюх; dzimusi 1981. gada 26. jūnijā Ļeņingradā, PSRS) ir krievu vieglatlēte, kas startē 400 m un 400 m barjerskrējiena distancēs. Savā karjerā ir izcīnījusi vairākas dažāda kaluma godalgas lielākajās starptautiskajās sacensībās. Piedalījusies trijās Olimpiskajās spēlēs (2004, 2008, 2012). Kopumā tajās izcīnījusi četras medaļas, no kurām viena ir zelta.